Lav et referat af nedenstående tekst:

Tekst:
Kampen om "Den gyldne Jomfruhummerklo 2011" står i år mellem Michael Pedersen fra restaurant Villa Vest i Lønstrup, kendt fra TV2/NORD, nordmanden Morten Klever fra Kulinarisk Akademi i Oslo, Morten Mortensen fra det lokale Badehotel Strandgaarden, Morten Kaltoft medejer af restaurantkæden Famo i København og kokken Henrik Jyrk. Festivalens hummerbod vil igen i år være stærkt bemandet af superkokken Søren Gericke med hjælperen kokken Henrik Bek og lokale hjælpere. De samler urter og grøntsager på øen og lover "nyudviklede" produkter fra grillen og komfuret til salg. Igen i år kommer elever og faglærere fra Food College i Aalborg og viser deres kunnen og de lokale restauranter med bl.a. Badehotel Strandgaarden, HavneCaféen i Østerby og Spegeriet stiller op med mad boder, så alle munde kan mættes. Festivalprogrammet 2011 samt flere oplysninger om kokke, dommere, konkurrencebetingelser, tidligere års deltagere m.v. kan ses på www.jomfruhummerfestival.dk

Referat:
Læsø Jomfruhummerfestival afvikles 6. august på Østerby havn. Der skal bl.a. kåres en vinder i dysten om "Den gyldne Jomfruhummerklo 2011".